
Управама за ванредне ситуације у Београду, Новом Саду, Крагујевцу и Нишу, Одељењима за ванредне ситуације уСуботици, Сомбору, Кикинди, Зрењанину, Панчеву, Сремској Митровици, Ваљеву,Шапцу, Јагодини, Смедереву, Пожаревцу, Бору, Зајечару, Крушевцу, Прокупљу, Пироту, Лесковцу и Врању
-начелницима-


ПРЕДМЕТ:Упозорење за предузимање превентивних и оперативних мера

Републички хидрометеоролошки завод је проследио упозорење на јаке пљускове и грмљавине који се на подручју Србијеочекују дана 5. и 6. маја, када ће локално бити праћени градом, а изоловано и већом количином кише за кратко време. 

РХМЗ наглашава да ће се за конкретне локације издавати хитна упозорења један до два часа унапред.

На основу тренутно актуелних података са сајта РХМЗ-а, упозорења су следећа:

За дан 5.5.2024. године наранџасти метеоаларм је проглашен за подручје Бачке, Баната, Срема, Београда и Западне Србије, када се очекују локална појава грмљавина са градом  и пљусак кише или јака киша са количином падавина ≥ 20 l/m² у периоду до 3h.

Дана 6.5.2025. године, наранџасти метеоаларм је проглашен за подручје Београда, Шумадије, Поморавља, Источне и Југоисточне Србије, за локалну појаву грмљавине са градом и пљусак кише или појаву јаке кише са количином падавина ≥ 20 l/m² у периоду до 3h.

У наведеном периоду, у другим деловима Србије, издато је жуто упозорење, што претпоставља потенцијално опасно време.

С обзиром на предвиђену најављену  прогнозу времена, може се очекивати пљусак кише или јака киша са количином падавина ≥20 l/m² у периоду до 3h, те да су у зони локалних пљускова могуће потешкоће у урбаним срединама (посебно проблеми са кишном канализацијом и кишним колекторима), проблеми у саобраћају и транспорту, одлагање већ планираних пољопривредних активности. Могућа је и штета на покретној и непокретној имовини и повређивање људи и животиња.

Такође, постоји ризик од удара грома а самим  тим опасност за живот људи и животиња, проблеми у раду свих уређаја који користе електричну енергију, ризик од иницирања појаве ватре, проблеми у телекомуникацијама. Могући проблеми у транспорту електричне енергије због удара грома. 

Имајући у виду напред наведену прогнозу којанајваљујеопасне временске појаве таквог интезитета да могу проузроковати материјалну штету и бити опасне по људе и животиње, неопходно је да, у циљу спремности за евентуално суочавање са ризиком и последицама које може донети, предузмете следеће:

1. Личним контактом обавестити команданте окружних, градских и општинских штабова за ванредне ситуације на територији надлежности Управе или Одељења, са циљем да се предузму све активности у спровођењу превентивних и оперативних мера.
2. Указати на потребу предузимања мера на спречавању и ублажавању последица и постојање могућностистављања у приправност и ангажовање надлежних комуналних служби и субјеката од посебног значаја за заштиту и спасавање, који су оспособљени за реаговање у оваквим ситуацијама.
3. Упозорити грађанена неповољан утицај временских услова.


О предузетим активностима редовно достављати извештаје Сектору за ванредне ситуације преко Оперативног центра наe-mail: nacionalnicentar112.svs@mup.gov.rs,а о активностима штабова за ванредне ситуације додатно известити у складу са инструкцијом 07 број: 3725/24 од 11.7.2024. године.

